जोधपुर। जालोरी गेट स्थित भाटी सॉफ्टी के पीछे वीणा वादिनी स्कूल के पास सोमवार शाम को लोगों ने एक व्यक्ति की जमकर धुनाई कर दी। उसके बाल काट दिए और पुलिस के हवाले कर दिया। क्षेत्रवासियों का आरोप है कि युवक वहां खेल रहे बच्चों को पांच सौ रुपए का नोट दिखाकर उनको अपने साथ ले जाने की फिराक में था। यह है मामला...
- वीणा वादिनी स्कूल के नीचे छपरे के पास कमठा मजदूरी करने वाला बकरा मंडी निवासी मोहम्मद इस्माइल (30) पुत्र फखरुद्दीन शाम करीब चार बजे वहां आकर बैठ गया।
- उसने शराब पी रखी थी। शराब के नशे में वह वहां खेल रहे बच्चों को अपनी जेब से पांच सौ रुपए का नोट निकाल कर टॉफी खिलाने का कहते हुए पास बुलाने लगा।
- बच्चे उसकी हरकतों से डर गए और वहां घरों में रहने वाली महिलाओं को बताई।
- महिलाओं ने आसपास के लोगों को इकट्ठा किया। इसके बाद लोगों ने उसकी जमकर धुनाई की। आक्रोशित भीड़ ने उसके बाल काट दिए और खांडा फलसा पुलिस थाने में इसकी सूचना दी।
- आरोपी इस्माइल ने बताया कि वो एमजीएच किसी काम से आया था और वापसी में घर जाते समय यहां बैठ गया। उसकी चार माह पूर्व जैतारण में शादी हुई है।
- सूचना मिलने पर मौके पर पहुंचे खांडा फलसा थाने के सब इंस्पेक्टर दौलाराम ने उसे शांतिभंग के आरोप में पकड़ लिया।
- दौलाराम ने बताया कि आरोपी शराब के नशे में था और नशे की हालत में वह स्कूल में चला गया। इससे खफा लोगों ने उसकी पिटाई करके पुलिस के हवाले कर दिया।
फोटो एल देव जांगिड़
अगली स्लाइड्स में देखें अन्य फोटो
hin_Deva hin_Deva hin_Deva hin_Deva hin_Deva hin_Deva hin_Deva hin_Deva mar_Deva hin_Deva